Nuevasegovijas departaments

Nuevasegovijas departaments () ir viens no Nikaragvas departamentiem. Tas atrodas valsts ziemeļu daļā Koko augšteces ielejā, robežojas rietumos un ziemeļos ar Hondurasu, austrumos — ar Hinotegu, bet dienvidos — ar Madrisu. Departamenta galvaspilsēta ir Okotala, bet lielākā apdzīvotā vieta — Halapa. Nodēvēts pēc Koko upes agrākā nosaukuma Jaunā Segovija. Nuevasegovija bija viens no septiņiem 1858. gadā izveidotajiem Nikaragvas departamentiem. 1892. gadā no tā nodalīja Esteli, bet 1936. gadā — Madrisu.

 Ārējās saites